मंडी। बल्ह विस के रिवालसर में सरकारी कालेज की मांग को लेकर हिमाचल किसान सभा का आंदोलन अब और तेज होगा। प्रदेश मंत्रिमंडल की बैठक में रिवालसर कालेज का मुद्दा शामिल न होने की वजह से हिमाचल किसान सभा ने भाजपा नेताओं पर जनता को गुमराह करने का आरोप लगाया। किसान सभा बल्ह खंड इकाई के अध्यक्ष परस राम ने कहा कि हिमाचल किसान सभा आने वाले दिनों में अपने आंदोलन को और तेज करेगी। इसके तहत 31 मई को प्रदर्शन किया जाएगा। इसके पर भी सरकार ने कालेज खोलने का निर्णय नहीं लिया तो 11 जून को जनता सड़कों पर उतर आएगी। सरकार के खिलाफ आरपार की लड़ाई शुरू की जाएगी।